กทพ. ยกเว้นค่าผ่านทางพิเศษ “เฉลิมมหานคร-ศรีรัช-อุดรรัถยา” 3 มิ.ย.นี้
กทพ.ประกาศเว้นค่าผ่านทางพิเศษจำนวน 3 สาย 60 ด่าน เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิ.ย.นี้
กทพ.ประกาศเว้นค่าผ่านทางพิเศษจำนวน 3 สาย 60 ด่าน เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิ.ย.นี้
2 มิ.ย. 2565

ผู้สื่อข่าวรายงานว่า การทางพิเศษแห่งประเทศไทย หรือ กทพ. เตรียมยกเว้นค่าผ่านทางพิเศษของการทางพิเศษฯ รวม 3 สายทาง ได้แก่ ทางพิเศษเฉลิมมหานคร จำนวน 19 ด่าน ทางพิเศษศรีรัช จำนวน 31 ด่าน ทางพิเศษอุดรรัถยา จำนวน 10 ด่าน ในวันศุกร์ที่ 3 มิถุนายน 2565 (วันเฉลิมพระชนมพรรษาสมเด็จพระนางเจ้าฯ พระบรมราชินี) ซึ่งเป็นวันหยุดราชการประจำปีตามประกาศสำนักนายกรัฐมนตรี
โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ ระหว่าง กทพ. ,บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM และบริษัท ทางด่วนกรุงเทพเหนือ จำกัด หรือ NECL เพื่อเป็นการอำนวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย